CELEX: 42012X0107(04)
Language: hr
Date: 2012-01-07 00:00:00
Title: Izmjene iz 2010. godine Pravilnika br. 77 Gospodarske komisije Ujedinjenih naroda za Europu (UN/ECE) - Jedinstvene odredbe o homologaciji parkirnih svjetala motornih vozila i njihovih prikolica

11/Sv. 86
               
               
                  HR
               
               
                  Službeni list Europske unije
               
               
                  279
               
            42012X0107(04)
      
                  L 004/21
               
               
                  SLUŽBENI LIST EUROPSKE UNIJE
               
            Samo izvorni tekstovi UN-ECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u posljednjem izdanju UN-ECE dokumenta TRANS/WP.29/343, koji je dostupan na internetskoj stranici:
      http://www.unece.org/trans/main/wp29/wp29wgs/wp29gen/wp29fdocstts.html
      Izmjene iz 2010. godine Pravilnika br. 77 Gospodarske komisije Ujedinjenih naroda za Europu (UN/ECE) - Jedinstvene odredbe o homologaciji parkirnih svjetala motornih vozila i njihovih prikolica
      Izmjene Pravilnika br. 77 objavljenog u SL L 130, 28.5.2010., str. 1.
      Koje sadrže:
      
                   
               
               
                  Dopunu 13. prvobitne verzije Pravilnika — dan stupanja na snagu: 9. prosinca 2010.
               
            
                   
               
               
                  Dopunu 14. prvobitne verzije Pravilnika — dan stupanja na snagu: 26. lipnja 2011.
               
            
         Izmjene sadržaja
      
      Sadržaj se mijenja da glasi:
      
         ”…
         PRILOZI
         
                     Prilog 1. —
                  
                  Izjava o dodjeljivanju ili odbijanju ili proširivanju ili povlačenju homologacije ili konačnoj obustavi proizvodnje za tip parkirnog svjetla u skladu s Pravilnikom br. 77
               
                     Prilog 2. —
                  
                  Primjeri postavljanja homologacijskih oznaka
               
                     Prilog 3. —
                  
                  Najmanji uglovi potrebni za distribuciju svjetla u prostoru
               
                     Prilog 4. —
                  
                  Fotometrijska mjerenja
               
                     Prilog 5. —
                  
                  Najmanji zahtjevi za postupke za nadzor sukladnosti proizvodnje
               
                     Prilog 6. —
                  
                  Najmanji zahtjevi za uzorkovanje koje obavlja inspektor”
               
      
         Izmjene glavnog teksta Pravilnika
      
      Umeće se novi stavak 6.3.3. koji glasi:
      
         6.3.3.   Modul izvora svjetlosti bit će izrađen tako da, bez obzira na korištenje alata, neće biti mehanički zamjenjiv s bilo kojim drugim homologiranim izvorom svjetlosti.”
      
      Stavci 8. do 8.2. mijenjaju se i glase:
      
         „8.   UVJETI TESTIRANJA
         8.1.   Sva mjerenja, fotometrijska i kolorimetrijska, obavljaju se:
         8.1.1.   U slučaju svjetla sa zamjenjivim izvorom svjetla, ako nije opremljeno elektroničkom upravljačkom napravom za nadzor izvora svjetla s bezbojnom i obojenom standardnom žaruljom sa žarnom niti kategorije kako je propisano za uređaj, naponi potrebni da proizvedu referentni svjetlosni tok koji se traži za tu kategoriju žarulje sa žarnom niti.
         8.1.2.   U slučaju svjetla s nezamjenjivim izvorom svjetla (žarulje sa žarnom niti i drugo), pri 6,75 V, 13,5 V ili 28,0 V, redom.
         8.1.3.   U slučaju sustava koji koristi elektroničku upravljačku napravu za nadzor izvora svjetla koja je dio svjetla (*) na ulaznim priključcima svjetla koriste se naponi kako je odredio proizvođač ili, ako nije određeno, 6,75 V, 13,5 V ili 28,0 V, redom.
         8.1.4.   U slučaju sustava koji koristi elektroničku upravljačku napravu za nadzor izvora svjetla koja nije dio svjetla, naponi koje je odredio proizvođač koriste se na ulaznim priključcima svjetla.
         8.2.   Ispitni laboratorij proizvođača mora zatražiti napravu za nadzor izvora svjetlosti potrebnu za napajanje izvora svjetlosti i primjenjivih funkcija.
         Umeću se novi stavci 8.3. i 8.4. koji glase:
         8.3.   Napon koji je potreban za svjetlo navest će se u obrascu za obavješćivanje u Prilogu 1. ovom Pravilniku.
         8.4.   Moraju se utvrditi ograničenja vidljive površine u smjeru referentne osi uređaja za svjetlosne signale.”
         Stavak 9. mijenja se i glasi:
         9.   BOJA EMITIRANOG SVJETLA
         Boja emitiranog svjetla unutar polja mreže distribucije svjetla definirane u stavku 2. Priloga 4. mora biti bijela, crvena ili jantarna. Radi provjere tih kolorimetrijskih značajki, primjenjuje se postupak ispitivanja opisan u stavku 8. ovog Pravilnika. Izvan tog polja ne uočava se nikakva oštra varijacija boje.
         Međutim, za svjetla s nezamjenjivim izvorom svjetlosti (žarulje sa žarnom niti i druge), kolorimetrijske značajke provjeravaju se izvorima svjetlosti prisutnima u svjetlu, u skladu s relevantnim podstavcima stavka 8.1. ovog Pravilnika.”
      
      Stavak 12.2. mijenja se i glasi:
      
         
                     „12.2.
                  
                  
                     Moraju se zadovoljiti minimalni zahtjevi usklađenosti proizvodnih kontrolnih postupaka koji su navedeni u Prilogu 5. ovom Pravilniku.”
                  
               
      Stavak 12.3. mijenja se i glasi:
      
         
                     „12.3.
                  
                  
                     Moraju se zadovoljiti minimalni zahtjevi za uzorkovanje, koje obavlja inspektor, koji su navedeni u Prilogu 6. ovom Pravilniku.”
                  
               
      
         Izmjene priloga
      
      Prilog 1. točka 9. mijenja se i glasi:
      
                  „9.
               
               
                  Sažet opis:
               
            […]
      Geometrijski zahtjevi ugradnje i varijacije u vezi s njima ako postoje:
      Primjena elektroničke upravljačke naprave za nadzor izvora svjetla/naprava za upravljanje promjenjivom jakosti:
      
                  (a)
               
               
                  kada je dio svjetla: da/ne/nije primjenjivo (2);
               
            
                  (b)
               
               
                  kada nije dio svjetla: da/ne/nije primjenjivo (2).
               
            Ulazni napon(i) koje napaja elektronička upravljačka naprave za nadzor izvora svjetla/naprava za upravljanje promjenjivom jakosti:
      Proizvođač i identifikacijski broj elektroničke upravljačke naprave za nadzor izvora svjetlosti/naprave za upravljanje promjenjivom jakosti (kada je upravljačka naprava za nadzor izvora svjetlosti dio svjetla, ali nije ugrađena u tijelo svjetla):”
      Prilog 2., naslov, mijenja se da glasi:
      
         
            „PRIMJERI POSTAVLJANJA HOMOLOGACIJSKIH OZNAKA”
         
      
      Prilog 4. stavak 3.1. mijenja se i glasi:
      
         
                     „3.1.
                  
                  
                     Za nezamjenjive izvore svjetla (žarulje sa žarnom niti i druge):
                     s izvorima svjetla prisutnima u svjetlu, u skladu s relevantnim podstavcima stavka 8.1. ovog Pravilnika.”
                  
               
      Prilog 5. se briše.
      Prilogu 6. (prijašnji) mijenja se broj u Prilog 5.
      Prilog 5. (novi), stavci 2.4. i 2.5. mijenjaju se i glase:
      
         
                     „2.4.
                  
                  
                     Izmjerene i zabilježene fotometrijske karakteristike
                     Uzorkovana svjetla moraju se podvrgnuti fotometrijskim ispitivanjima za najmanje vrijednosti na točkama koje su dane u Prilogu 4. i potrebnim kromatskim koordinatama.
                  
               
                     2.5.
                  
                  
                     Rukovodeći kriteriji prihvatljivosti
                     Proizvođač je odgovoran za …
                     Kriteriji koji određuju prihvatljivost trebaju biti takvi da s vjerojatnošću prihvaćanja od 95 %, najmanja vjerojatnost prolaza provjere uzorkovanjem u skladu s Prilogom 6. (prvo uzorkovanje) bude 0,95.”
                  
               
      Prilogu 7. (prijašnji) mijenja se broj u Prilog 6.
      
         (*)  Za potrebe ovog Pravilnika ‚biti dijelom svjetla’ znači biti fizički ugrađen u tijelo svjetla ili biti vanjski dio, odvojen ili ne, koji proizvođač svjetla opskrbljuje skupa sa svjetlom. Zahtjeve djelovanja i ugradnje tih dodatnih sustava opisani su posebnim odredbama.”